Skončila sa karanténa v spojitosti s koronavirusom. Vy ste sa ocitli v situácii, kedy pravé hľadáte prácu. Prekvapilo vás, že ste na pozíciu, o ktorú máte záujem, našli množstvo pracovných ponúk. Mate za sebou celu radu zaujímavých pracovných pohovorov a z množstva ponúk vystali dve, o ktoré máte veľký záujem.

Každá ma svoje pre a proti. Prvá je v oblasti, ktorá vás veľmi zaujíma, no finančné ohodnotenie nie je ani zďaleka podľa vašich predstáv... V danej oblasti sa však dobre orientujete a viete, že práca v tomto sektore by vás skutočne napĺňala. Druhá ponuka je tiež lákavá. Nejedná sa o pracovnú pozíciu, na ktorej by ste chcel pracovať dlhodobo a uvedomujete si, že práca vás veľmi pravdepodobne baviť nebude, platové podmienky a ďalšie benefity sú ale veľmi výhodné.

Chvíľu sa rozhodujete, váhate. Chceli by ste mať prácu, ktorá vás bude baviť, no po uplynulých opatreniach potrebujete financie. Čo ak sa ale možnosť pracovať v oblasti, ktorá vás zaujíma a umožňuje zmysluplnú prácu, znovu len tak neobjaví...

Nie ste si istý, či s takouto "banalitou" niekomu vôbec volať. Neustále však nad tým premýšľate, až ste sa dostali do stavu, v ktorom vám začína byť fyzicky zle. Už sa to nedá vydržať, a tak ste sa nakoniec rozhodli, že zavoláte na linku dôvery.